b'\n_START_ARTICLE_\nJohn Alfred Brashear\n_START_SECTION_\n\xc5\xbdivljenje in delo\n_START_PARAGRAPH_\nNjegov o\xc4\x8de Basil Brown Brashear je bil sedlar, mati Julia Smith Brashear pa je bila u\xc4\x8diteljica. Bil je najstarej\xc5\xa1i od sedmih otrok. V otro\xc5\xa1tvu je nanj zelo vplival stari o\xc4\x8de po materini strani Nathanial Smith, po poklicu urar. Pri njegovih devetih letih ga je stari o\xc4\x8de odpeljal na opazovanje skozi daljnogled veleposestnika Josepha P. Wamplerja, ki si je v Brownsvilleu priskrbel potovalni daljnogled. To do\xc5\xbeivetje opazovanja Lune in Saturna ga je spremljalo skozi vse \xc5\xbeivljenje. Po osnovni \xc5\xa1oli se je do 20. leta u\xc4\x8dil za strojnika._NEWLINE_V za\xc4\x8detku leta 1861 je delal kot strojnik v valjarni v Pittsburghu, kjer se je skupaj z \xc5\xbeeno Phoebe navdu\xc5\xa1il nad no\xc4\x8dnimi astronomskimi opazovanji. Imel je malo prihodkov in si ni mogel privo\xc5\xa1\xc4\x8diti daljnogleda, tako da si je iz trimetrske kvadratne lope za premog zgradil lastno delavnico za hi\xc5\xa1o, kjer bi si izdelal lasten zrcalni daljnogled._NEWLINE_V letu 1880 se je posvetil izdelavi astronomskih in znanstvenih in\xc5\xa1trumentov, ter izvedel razli\xc4\x8dne poskuse. Razvil je izbolj\xc5\xa1an postopek srebrenja, ki bo postala standard za prevla\xc4\x8denje prvih povr\xc5\xa1inskih zrcal, znana kot\xc2\xa0\xc2\xbbBrashearov proces\xc2\xab, vse do leta 1932, ko jo je zamenjal postopek vakuumske kovinske prevleke. Brashear je patentiral nekaj in\xc5\xa1trumentov, nikoli pa ni patentiral postopkov. Skupaj z zetom in dru\xc5\xbeabnikom Jamesom Brownom McDowellom je ustanovil\xc2\xa0\xc2\xbbJohn A. Brashear Co.\xc2\xab\xc2\xa0Njegovi in\xc5\xa1trumenti so postali svetovno znani. Sodobno opti\xc4\x8dno podjetje z imenom\xc2\xa0\xc2\xbbL-3 Brashear\xc2\xab\xc2\xa0nosi njegovo ime. Opti\xc4\x8dni elementi in to\xc4\x8dni in\xc5\xa1trumenti so na\xc5\xa1li svoje mesto v skoraj vsakem pomembnem observatoriju na svetu. Nekatera uporabljajo \xc5\xa1e danes._NEWLINE_V letu 1892 je drugi\xc4\x8d od\xc5\xa1el v Evropo, sedaj na izobra\xc5\xbeevalno potovanje. Leta 1898 je postal predstojnik Observatorija v Alleghenyju, sedaj del Pittsburgha. Tu je ostal do leta 1900. Od leta 1896 je bil \xc4\x8dlan skrbni\xc5\xa1tva. Med letoma 1901 in 1904 je bil rektor Zahodne univerze Pensilvanije, sedaj Univerza v Pittsburgu._NEWLINE_V letu 1919 se je zastrupil s ptomainom (zastareli izraz za zastrupitev s hrano), kar mu je oslabilo zdravje, tako da je umrl pri 79 letih. Njegov pepel so skupaj z \xc5\xbeeno pokopali v kripto pod Keelerjevim daljnogledom v Observatoriji Allegheny. Napis na kriptu se glasi:\xc2\xa0\xc2\xbbLjubila sva zvezde preve\xc4\x8d zaljubljeno da bi se bala no\xc4\x8di.\xc2\xab, parafraza na zadnjo vrstico pesmi\xc2\xa0\xc2\xbbThe Old Astronomer to His Pupil\xc2\xab\xc2\xa0Sarah Williams. Pre\xc5\xbeivela ga je h\xc4\x8di in ve\xc4\x8d otrok.\n_START_SECTION_\nPriznanja\n_START_PARAGRAPH_\nV njegov spomin so leta 1916 ustanovili Brashear Association.'